b'\n_START_ARTICLE_\nSirmijus\n_START_PARAGRAPH_\nSirmiumas (\xc5\xa1iandien Sremska Mitrovica), garbingoji miest\xc5\xb3 motina, \xe2\x80\x93 senov\xc4\x97s rom\xc4\x97n\xc5\xb3 miestas Panonijoje. Dabartinio Sremo regiono pavadinimas kilo nuo \xc5\xa1io antikinio miesto vardo._NEWLINE_Sirniumas i\xc5\xa1 prad\xc5\xbei\xc5\xb3 buvo ilyr\xc5\xb3 miestas, o I-ame am\xc5\xbeiuje pr. m. e. j\xc4\xaf u\xc5\xbekariavo rom\xc4\x97nai. Tai buvo svarbus v\xc4\x97lyvosios Romos imperijos miestas, rom\xc4\x97n\xc5\xb3 Panonijos ekonominis centras ir viena i\xc5\xa1 keturi\xc5\xb3 visos imperijos sostini\xc5\xb3. Sirniume taip pat buvo monet\xc5\xb3 kalykla.\n_START_SECTION_\nIstorija\n_START_PARAGRAPH_\nSirmiumas buvo vienas seniausi\xc5\xb3 Europos miest\xc5\xb3. Archeologai rado organizuoto \xc5\xbemogaus gyvenimo p\xc4\x97dsak\xc5\xb3, i\xc5\xa1likusi\xc5\xb3 i\xc5\xa1 ma\xc5\xbedaug 5000 m. pr. m. e._NEWLINE_Kai rom\xc4\x97nai nukariavo Sirmium\xc4\x85 I a. pr. m. e., gyvenviet\xc4\x97 jau tur\xc4\x97jo gilias tradicijas._NEWLINE_I am\xc5\xbeiuje Sirmiumas gavo Romos pilie\xc4\x8di\xc5\xb3 kolonijos status\xc4\x85 ir tapo labai svarbia ekonomine ir strategine vietove. Imperatori\xc5\xb3 Trajano, Marko Aurelijaus ir Klaudijaus II karines ekspedicijos buvo ruo\xc5\xa1iamos b\xc5\xabtent Sirmiume._NEWLINE_103 metais rom\xc4\x97n\xc5\xb3 Panonija buvo perskelta \xc4\xaf dvi dalis: Auk\xc5\xa1tutin\xc4\x99 Panonij\xc4\x85 ir \xc5\xbdemutin\xc4\x99 Panonij\xc4\x85. \xc5\xbdemutin\xc4\x97s Panonijos sostin\xc4\x97 buvo Sirniumas._NEWLINE_296 Romos imperatoriaus Diokletiano valdymo laikotarpiu buvo priimtas naujas Panonijos teritorinis padalinimas. Vietoj prie\xc5\xa1 tai buvusi\xc5\xb3 dviej\xc5\xb3 provincij\xc5\xb3 (Auk\xc5\xa1tutin\xc4\x97s Panonijos ir \xc5\xbdemutin\xc4\x97s Panonijos) buvo sukurtos keturios naujos: Panonija Prima, Panonija Valerija, Panonija Savija ir Panonija Sekunda. Sirmiumas buvo Panonijos Sekundos sostin\xc4\x97._NEWLINE_293, kai imperijoje \xc4\xafsigaliojo tetrarchija, Romos imperija buvo padalinta \xc4\xaf keturias dalis ir Sirmiumas tapo viena i\xc5\xa1 keturi\xc5\xb3 sostini\xc5\xb3 (kitos buvo Trieras, Milanas ir Nikomedija). Tetrarchijos metu Sirmiumas buvo imperatoriaus Galerijaus sostin\xc4\x97. \xc4\xaekurus pretorij\xc5\xb3 prefekt\xc5\xabras 318 metais, Ilyrijos prefekt\xc5\xabros sostine tapo Sirniumas. Sostine \xc5\xa1ie miestas buvo iki 379, kai prefekt\xc5\xabra politi\xc5\xa1kai buvo padalinta \xc4\xaf Rytin\xc4\x99 ir Vakarin\xc4\x99 Ilyrij\xc4\x85. Vakarin\xc4\x97 dalis (\xc4\xaeskaitant ir Sirnium\xc4\x85) buvio prijungta prie Italijos prefekt\xc5\xabros. Rytin\xc4\x97 dalis i\xc5\xa1liko atskira prefekt\xc5\xabra su sostine Salonikuose._NEWLINE_Miestas taip pat buvo svarbus krik\xc5\xa1\xc4\x8dionyb\xc4\x97s centras. Sirniume buvo surengti keli krik\xc5\xa1\xc4\x8dioni\xc5\xb3 susirinkimai.'